**Prilog 3 – PRIJEDLOG UGOVORA**

**OPĆINA STUBIČKE TOPLICE** (OIB:15490794749), Viktora Šipeka 16, Stubičke Toplice, koju zastupa općinski načelnik Josip Beljak, dipl.ing.agr. (dalje: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** OIB: **\_\_\_\_\_\_\_\_\_\_\_\_\_\_\_\_\_\_\_\_\_** (dalje: Izvršitelj)

zaključili su u Stubičkim Toplicama dana \_\_\_\_\_\_\_\_\_\_ 2019. godine slijedeći

**UGOVOR**

**provedbi obvezne preventivne sustavne deratizacije i dezinsekcije domaćinstava**

**tijekom 2019. godine na području Općine Stubičke Toplice**

**PREDMET UGOVORA**

**Članak 1.**

1. Ovim Ugovorom ugovorne strane reguliraju međusobna prava i obveze glede provođenja obvezne preventivne sustavne deratizacije domaćinstava na području Općine Stubičke Toplice za tretman u proljeće i jesen 2019. godine.
2. Ovim Ugovorom ugovorne strane reguliraju međusobna prava i obveze glede provođenja dezinsekcije štetnih člankonožaca i to osa i stršljena.

**Članak 2.**

1. Ugovorne strane utvrđuju da će Izvršitelj, kao ovlaštena i stručna pravna osoba, izvršiti za Naručitelja uslugu deratizacije obiteljskih kuća sa pripadajućim gospodarskim objektima, stambenih jedinica u stambenim zgradama, zatim kanalizacijskog sustava, objekata i prostora za uklanjanje otpadnih voda, javnih površina, vodotoka i divljih deponija na području Općine Stubičke Toplice.
2. Ugovorne strane nadalje utvrđuju da će Izvršitelj po posebnom pozivu Naručitelja izvršiti dezinsekciju osa i stršljena iz objekata koji su u vlasništvu Naručitelja i/ili Naručitelj njima upravlja te javnih površina, kada se za dezinsekcijom ukaže potreba.

**OBVEZE IZVRŠITELJA**

**Članak 3.**

1. Izvršitelj se obvezuje da će prilikom obavljanja usluge koja je predmet ovog Ugovora:

* Postupiti prema čl. 15.-21. Pravilnika o načinu provedbe obvezatne dezinfekcije, dezinsekcije i deratizacije (NN 35/07, 79/07 i 76/12)
* Postupiti prema Programu mjera obvezne preventivne deratizacije na području Općine Stubičke Toplice u 2019. godini.
* Izdati potvrdu koja se vodi u bloku potvrda. Potvrda se piše u tri primjerka, od kojih jedna kopija ostaje osobi kod koje je izvršena usluga, a dvije kopije u arhivi Izvršitelja od kojih se jedna dostavlja Naručitelju kao prilog računu.

**Članak 4.**

1. Izvršitelj se obvezuje Naručitelju da će uslugu iz članka 2. ovog Ugovora obaviti u cijelosti, prema uvjetima definiranim ovim Ugovorom.

**CIJENA USLUGE**

**Članak 5.**

1. Ugovorne strane suglasno utvrđuju da je vrijednost ovog Ugovora \_\_\_\_\_\_\_\_\_\_\_\_\_\_\_ bez PDV-a, odnosno \_\_\_\_\_\_\_\_\_\_\_\_\_\_\_\_\_\_\_ sa PDV-om.
2. Ovim Ugovorom Izvršitelj preuzima obvezu izvršavanja usluge iz članka 2. ovog Ugovora u iznosu iz prethodnog stavka ovog članka koji je naveden i upisan u ponudi Izvršitelja od \_\_\_\_\_\_\_\_\_\_ 2019. godine i koji je za vrijeme trajanja Ugovora nepromjenjiv.

**Članak 6.**

1. Naručitelj se obvezuje izvršiti plaćanje Izvršitelju za izvršenu uslugu na temelju ispostavljenog računa u roku ne kasnijem od 60 dana od dana primitka računa, a sve prema utvrđenoj cijeni iz članka 5. ovog Ugovora.

**Članak 7.**

1. Naručitelj si pridržava pravo raskinuti Ugovor u slučaju kada Izvršitelj ugovorenu uslugu ne provodi kvalitetno i u ugovorenom obimu.

**ROK IZVRŠENJA USLUGE I TRAJANJE UGOVORA**

**Članak 8.**

1. Izvršitelj se obvezuje Naručitelju da će proljetnu obvezatnu (preventivnu) deratizaciju izvršiti u razdoblju od \_\_\_\_\_\_\_\_ 2019. godine do \_\_\_\_\_\_\_\_\_ 2019. godine.
2. Izvršitelj se obvezuje Naručitelju da će jesensku obvezatnu (preventivnu) deratizaciju izvršiti u razdoblju od \_\_\_\_\_\_\_\_ 2019. godine do \_\_\_\_\_\_\_\_\_ 2019. godine.
3. Ovaj Ugovor sklapa se na određeno vrijeme i vrijedi od dana stupanja na snagu pa do 31. prosinca 2019. godine.

**SPOROVI I NADLEŽNOST**

**Članak 9.**

1. Sve eventualne sporove proizašle iz ovog Ugovora ugovorne strane će nastojati riješiti u duhu dobrih poslovnih običaja, sporazumno, u pismenom obliku.
2. U slučaju da se spor ne može riješiti sporazumno, ugovorne strane ugovaraju mjesnu nadležnost stvarno nadležnog suda prema sjedištu Naručitelja.

**ZAVRŠNE ODREDBE**

**Članak 10.**

1. Za sve što ovim Ugovorom nije predviđeno primijenit će se odgovarajuće odredbe iz Zakona o obveznim odnosima i ostali pozitivni propisi kojima se uređuje predmet ovog Ugovora.

**Članak 11.**

1. Ugovorne strane suglasno utvrđuju da prilog i sastavni dio ovog Ugovora čini Troškovnik kojeg je Izvršitelj dostavio uz svoju ponudu od \_\_\_\_\_\_ 2019. godine.

**Članak 12.**

1. Ovaj Ugovor stupa na snagu danom potpisa.
2. Ovaj Ugovor sastavljen je u četiri (4) istovjetna primjerka, od kojih Naručitelj zadržava tri (3), a Izvođač jedan (1) primjerak.

KLASA:322-01/19-01/04

URBROJ:2113/03-03-19-

Stubičke Toplice, \_\_.\_\_. 2019.

|  |  |
| --- | --- |
| **ZA IZVRŠITELJA:** | **ZA NARUČITELJA** |
|  | Općinski načelnik |
|  |  |
|  | Josip Beljak, dipl.ing.agr. |